text: [{"text_idx": "#000000", "text": "A\u0301 F\u00f8roya Gro\u0301tvirki gera vit gravsteinar u\u0301r f\u00f8royskum basalti. I\u0301 H\u00f8vdarhaga i\u0301 Skopun hava vit a\u0301 F\u00f8roya Gro\u0301tvirki egi\u00f0 gro\u0301tbrot. Har fa\u0301a vit ta\u00f0 ra\u0301a basaltgro\u0301ti\u00f0, i\u00f0 vit skera, polera og tilevna til tey ymisku sni\u00f0ini av gravsteinum."}, {"text_idx": "#000001", "text": "Sto\u0301rur partur av okkara gravsteinum hevur ha\u0301polera\u00f0a framsi\u0301\u00f0u, i\u00f0 tekstur og anna\u00f0 ver\u00f0ur sandbla\u0301st i\u0301. Men eisini kunnu hesir gravsteinar hava sli\u0301pa\u00f0a ella skorna framsi\u0301\u00f0u. Kantarnir a\u0301 gravsteininum ver\u00f0a h\u00f8gdir til, solei\u00f0is at gravsteinurin f\u00e6r ynskta sni\u00f0i\u00f0."}, {"text_idx": "#000002", "text": "Ofta hava gravsteinarnir eitt blo\u0301mube\u00f0 frammanfyri at seta blo\u0301mur i\u0301. Ta\u0301 ver\u00f0ur ein gar\u00f0ur, h\u00f8gdur a\u0301 ba\u0301\u00f0um si\u0301\u00f0um, tilevna\u00f0ur at seta frammanfyri. Ella ein pla\u0301ta ver\u00f0ur l\u00f8gd frammanfyri, sum kann hava hol i\u0301 av einhv\u00f8rjum sni\u00f0i, solei\u00f0is at til ber at seta blo\u0301mur i\u0301."}, {"text_idx": "#000003", "text": "Eisini arbei\u00f0a vit vi\u00f0 hagagro\u0301ti, ella natu\u0301rsteinum. Her ber til, sum vi\u00f0 teimum tilevna\u00f0u gravsteinunum, at sandbla\u0301sa tekst i\u0301, eins og til ber at seta bronsutekst a\u0301."}, {"text_idx": "#000004", "text": "Her a\u0301 si\u0301\u00f0uni eru myndir av n\u00f8krum av teimum gravsteinum, i\u00f0 vit hava gj\u00f8rt. Ofta, ta\u0301 i\u00f0 fo\u0301lk skulu velja gravstein, ver\u00f0ur sni\u00f0 valt eftir einum av teimum, i\u00f0 er her a\u0301 si\u0301\u00f0uni. Men vit vi\u00f0m\u00e6la eisini fo\u0301lki at fara i\u0301 kirkjugar\u00f0ar fyri at fa\u0301a i\u0301bla\u0301stur til sni\u00f0 og anna\u00f0."}, {"text_idx": "#000005", "text": "Ta\u0301 i\u00f0 vit fa\u0301a sni\u00f0, tekst og anna\u00f0 vi\u00f0vi\u0301kjandi gravsteininum, kunnu vit geva u\u0301tgreina\u00f0 og o\u0301bindandi tilbo\u00f0 upp a\u0301 gravsteinin."}, {"text_idx": "#000006", "text": "Skal gravsteinurin vera f\u00f8royskur, gj\u00f8rdur u\u0301r f\u00f8royskum basalti, er F\u00f8roya Gro\u0301tvirki r\u00e6tta vali\u00f0."}, {"text_idx": "#000007", "text": "Vit spreingja sja\u0301lvir teir ra\u0301u basaltklettarnar u\u0301r okkara gro\u0301tbroti i\u0301 H\u00f8vdarhaga i\u0301 Skopun. Vit skera gro\u0301ti\u00f0, vit polera ella sli\u0301pa gro\u0301ti\u00f0, eins og vit h\u00f8gga og tilevna gro\u0301ti\u00f0 til ju\u0301st tann gravsteinin, i\u00f0 bi\u00f0i\u00f0 ver\u00f0ur um. Vit seta tekst a\u0301 gravsteinin, og vit tilevna blo\u0301mube\u00f0i\u00f0, i\u00f0 ver\u00f0ur sett framman fyri gravsteinin. Og eisini seta vit gravsteinin upp i\u0301 kirkjugar\u00f0inum."}]